1962R0025 — SK — 01.05.1970 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE č. 25

o financovaní Spoločnej poľnohospodárskej politiky







RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, najmä na jej články 40, 43 a 199 až 209, so zreteľom na návrh Komisie, so zreteľom na stanovisko Európskeho parlamentu, keďže fungovanie a rozvoj spoločného trhu pre poľnohospodárske produkty vyžadujú súčasný rozvoj Spoločnej poľnohospodárskej politiky zahrnujúcej najmä spoločnú organizáciu poľnohospodárskych trhov; keďže, aby táto spoločná organizácia mohla dosiahnuť svoje ciele, mal by sa založiť Európsky poľnohospodársky usmerňovací a záručný fond a mali by sa stanoviť podmienky, za akých bude fond pôsobiť; keďže je v súvislosti so založením fondu a vykonávaním Spoločnej poľnohospodárskej politiky zjavne nevyhnutné prijať určité spoločné pravidlá finančnej a rozpočtovej politiky, PRIJALA TOTO NARIADENIE:







Článok 1

S cieľom umožniť, aby spoločná organizácia poľnohospodárskych trhov dosiahla svoje ciele, sa týmto zakladá Európsky poľnohospodársky usmerňovací a záručný fond (ďalej len „fond“). Fond tvorí súčasť rozpočtu spoločenstva.







HLAVA I

Etapa jednotného trhu

Článok 2

1. Príjmy z poplatkov z dovozov z tretích krajín plynú spoločenstvu a budú sa využívať na výdavky spoločenstva tak, aby rozpočtové zdroje spoločenstva zahrnovali tieto príjmy spolu so všetkými ostatnými príjmami, o ktorých bolo rozhodnuté v súlade s pravidlami uvedenej zmluvy, a príspevky členských štátov podľa článku 200 tejto zmluvy. Rada vo vhodnom čase musí iniciovať postup ustanovený v článku 201 tejto zmluvy, aby vykonala uvedené ustanovenia.

2. Keďže v etape jednotného trhu budú cenové systémy štandardizované a poľnohospodárska politika bude na základe spoločenstva, finančné dôsledky z toho pripadnú spoločenstvu.

Fond v súlade s tým financuje:

a) náhrady z vývozov do tretích krajín;

b) intervenciu zameranú na stabilizáciu trhov;

c) spoločné opatrenia prijaté preto, aby sa dosiahli ciele stanovené v článku 39 ods. 1 písmeno a) uvedenej zmluvy, vrátane štrukturálnych modifikácií potrebných pre správnu činnosť spoločného trhu, za predpokladu, že tieto opatrenia nenarušia prácu Európskej investičnej banky a Európskeho sociálneho fondu.







HLAVA II

Prechodné obdobie

Článok 3

1. Pre pomoc z fondu prichádzajú do úvahy tieto výdavky:

▼M3

a) náhrady z exportov do tretích krajín poskytované v súlade s ustanoveniami stanovenými v nariadeniach o jednotlivých produktoch: do konca účtovného obdobia 1966/67 sa však takéto náhrady vypočítajú na základe čistých množstiev exportov a sadzby náhrady v členskom štáte, v ktorom je priemerná náhrada najnižšia;

▼B

b) intervencia na domácom trhu, ktorej cieľ a funkcia sú identické s cieľom a funkciou náhrad uvedených v pododseku a); Rada konajúca jednohlasne počas druhej etapy a potom na základe kvalifikovanej väčšiny na návrh Komisie stanoví, že sú identické;

c) iná intervencia na domácom trhu uskutočnená v súlade s pravidlami spoločenstva; podmienky upravujúce oprávnenosť výdavkov, ktoré s tým súvisia, stanoví Rada konajúca jednohlasne počas druhej etapy a potom na základe kvalifikovanej väčšiny na návrh Komisie;

d) akcia uskutočnená v súlade s pravidlami spoločenstva na dosiahnutie cieľov stanovených v článku 39 ods. 1 písm. a) uvedenej zmluvy vrátane štrukturálnych zmien, ktoré vyžaduje vývoj spoločného trhu; podmienky upravujúce oprávnenosť výdavkov, ktoré s tým súvisia, stanoví Rada konajúca jednomyseľne počas druhej etapy a potom na základe kvalifikovanej väčšiny na návrh Komisie.

2. Komisia predloží počiatočné návrhy na základe odseku 1 písm. b), c) a d) najneskôr do 30. septembra 1962, aby umožnila spoločenstvu financovať transakcie uvedené v týchto pododsekoch od roku 1962/63.

3. Od prvého roku Rada každý rok na základe správy Komisie preskúma, ako financovanie vývozných náhrad spoločenstvom stanovené v odseku 1 písm. a) ovplyvnilo usmerňovanie produkcie a vývoj odbytu.

Rada konajúca jednomyseľne počas druhej etapy môže na žiadosť jedného z členských štátov alebo Komisie, a potom na základe kvalifikovanej väčšiny na návrh Komisie, zmeniť a doplniť kritériá prijaté pre financovanie týchto náhrad zo strany spoločenstva.

Rada tiež na základe správy Komisie každý rok preskúma vplyv financovania spoločenstva stanoveného v odseku 1 písm. b), c) a d) na Spoločnú poľnohospodársku politiku.

Článok 4

Pred koncom tretieho roka Rada na základe správy Komisie uskutoční komplexné preskúmanie vývoja transakcií fondu ako celku, charakter výdavkov fondu, podmienky upravujúce oprávnenosť výdavkov, rozdeľovanie príjmu fondu a pokrok uskutočnený vo vykonávaní Spoločnej poľnohospodárskej politiky, najmä usmerňovanie poľnohospodárskej výroby v členských štátoch, harmonizáciu cien a vývoj obchodu vnútri spoločenstva. Toto preskúmanie musí predchádzať rozhodnutiam, ktoré sa majú prijať na základe článkov 5 ods. 1 a 7 ods. 2.

Článok 5

1. Pri oprávnených výdavkoch podľa článku 3 ods. 1 písmeno a), b) a c) sa príspevok z fondu týkajúci sa prvých troch rokov stanovuje ako jedna šestina pre 1962/63, dve šestiny pre 1963/64 a tri šestiny pre 1964/65.

Od 1. júla 1965 a do konca prechodného obdobia sa príspevky z fondu budú pravidelne zvyšovať, takže na konci prechodného obdobia budú všetky oprávnené výdavky financované fondom. Z hľadiska výsledkov komplexného preskúmania stanoveného v článku 4 prijme Rada v súlade s hlasovacím postupom ustanoveným v článku 43 uvedenej zmluvy potrebné rozhodnutie.

2. Príspevok z fondu na výdavky oprávnené podľa článku 3 ods. 1 písmeno d) bude, pokiaľ je to možné, zodpovedať jednej tretine čiastky stanovenej na základe odseku 1 tohto článku.

▼M2

However, from the accounting period 1967/68, the contribution of the Fund to expenditure eligible under Article 3 (1) (d) of this Regulation, determined in accordance with the above subparagraph, may not exceed an annual amount of 285 000 000 units of account. This amount may be increased by the Council acting in accordance with the procedure laid down in Article 43 of the Treaty.

▼M4

For the “second half of 1969” accounting period, the contribution from the Fund to expenditure eligible for aid under Article 3 (1) (d), determined in accordance with the first subparagraph, may not exceed an amount of 142·5 million units of account.

▼B

Článok 6

1. Celkovú čiastku prideľovanú fondu, aby mohol zaplatiť výdavky definované vyššie, stanovuje každý rok Rada v súlade s rozpočtovým postupom.

2. Sumy stanovované každý rok sa môžu zvyšovať na základe rozhodnutia Rady konajúcej podľa toho istého postupu.

Článok 7

1. Príjem fondu za prvé tri roky pozostáva z finančných príspevkov členských štátov vypočítaných pre prvú časť podľa stupnice stanovenej v článku 200 ods. 1 uvedenej zmluvy a pre druhú časť úmerne k čistým dovozom z tretích krajín uskutočnených každým členským štátom.

Obe časti príspevkov členských štátov tvoria celkové príjmy fondu v týchto podieloch:







1962/63 % 1963/64 % 1964/65 % V súlade so stupnicou ustanovenou v článku 200 ods. 1 100 90 80 Úmerne k čistým dovozom – 10 20

2. Pred koncom tretieho roka a z hľadiska výsledkov komplexného skúmania stanoveného v článku 4 Rada konajúca v súlade s postupom ustanoveným v článku 200 ods. 3 uvedenej zmluvy a s cieľom zabezpečiť, aby sa urobil postupný pokrok k systému jednotného trhu, vypracuje pravidlá týkajúce sa príjmu fondu, ktoré budú platné od 1. júla 1965 do konca prechodného obdobia.

Článok 8

Toto nariadenie sa v súlade s podmienkami ustanovenými v nariadeniach týkajúcich sa každého z jednotlivých produktov uplatňuje na trhy s obilninami, bravčovým mäsom, vajciami a hydinovým mäsom od ►M1 30. júla 1962 ◄ , na trh s mliekom a mliečnymi výrobkami od 1. novembra 1962 a v prípade potreby na ostatné trhy od dátumov, ktoré má stanoviť Rada.

Toto nariadenie je záväzné vo svojej celistvosti a bude sa priamo uplatňovať vo všetkých členských štátoch.